Държавен вестник, бр. 84, 2006 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  84
(2) Началникът на дома изготвя мотивирано
предложение за настаняване и го изпраща на
районния прокурор по местонахождение на дома.
(3) Районният прокурор по местонахожде-
ние на дома издава постановление след пре-
доставяне на документите по ал. 1 и 2.
(4) След издаване на постановлението по ал. 3
лицето се настанява в дома със заповед на ди-
ректора на съответната областна дирекция
“Полиция” на МВР или на упълномощено от
него длъжностно лице. Заповедта се издава в
срок до 24 часа от приемането на лицето. В за-
поведта се отбелязва, че на лицето не могат да
бъдат ограничени други права освен правото на
свободно придвижване.
(5) За всяко настанено в дома лице се попъл-
ва регистрационна карта, която се подписва от
началника на дома. Настаняването на лицето
изрично се отбелязва в дневник за приети и
настанени лица.
Чл. 11. (1) На приетите в дома лица се из-
вършва личен обиск по реда на чл. 68 ЗМВР. За
намерените и иззетите вещи се съставя прото-
кол в три екземпляра, единият от които се при-
лага към вещите, вторият се предоставя на ли-
цето, а третият се прилага към документите,
съпровождащи лицето.
(2) Иззетите от приетите лица вещи се съх-
раняват по ред, определен с правилника по чл. 7.
Чл. 12. (1) На приетите в дома лица се из-
вършва медицински преглед, резултатите от
който се отразяват в амбулаторна книга.
(2) При необходимост на приетите в дома
лица се осъществява хигиенно и дезинфекцион-
но обслужване.
Чл. 13. (1) Началникът на дома разпределя
приетите лица по спални помещения.
(2) При разпределение на лицата отделно се
настаняват:
1. мъжете от жените;
2. скитащите или просещите от една и съща
скитаща или просеща група;
3. възрастни хора и лица с физически недъзи.
Чл. 14. За лицата с умствени отклонения,
които системно водят скитнически живот или
се занимават с просия, се изготвят писмени
предложения до съответния окръжен прокурор
за поставянето им под запрещение съгласно чл. 5
от Закона за лицата и семейството.
Чл. 15. За скитащите и просещи лица, за ко-
ито има данни, че са извършили престъпление
или че има образувано наказателно производс-
тво, се уведомяват съответното териториално
структурно звено на МВР и прокуратурата.
Чл. 16. Срокът за престой в дома на настане-
ните лица е до 30 денонощия съгласно чл. 79,
ал. 2 ЗМВР.
Чл. 17. Престоят на настанените в дома лица
се прекратява с писмена заповед на директора
на съответната областна дирекция “Полиция”
на МВР или на упълномощено от него длъж-
ностно лице.
Раздел III
Престой на настанените в домовете лица
Чл. 18. (1) На лицата, настанени в домовете,
се осигурява:
1. легло, подходящо облекло, безплатна хра-
на и медицинска помощ;
2. естествено и изкуствено осветление, отоп-
ление и условия за поддържане на лична хигиена;
3. достъп до преса, електронни медии и книги;
4. свиждане, кореспонденция и колетни
пратки;
5. предоставяне на възможност за уведомя-
ване на близки незабавно след настаняването;
6. възможност за обжалване законността на
настаняването.
(2) Началникът на дома може да забрани
свиждане или кореспонденция с лице, когато
съществува опасност то да окаже вредно влия-
ние върху настанения.
(3) Лицата по ал. 1 имат право на свиждане с
адвокати и представители на други институции.
Чл. 19. Настанените в домовете лица са
длъжни:
1. да спазват правилника за вътрешния ред в
дома;
2. да изпълняват  законосъобразните  разпо-
реждания на длъжностните лица в дома;
3. да опазват инвентара на дома.
Чл. 20. (1) На лицата, настанени в домовете,
не се разрешава:
1. да напускат дома без разрешение;
2. да внасят и държат при себе си вещи, зас-
трашаващи живота им или живота на други лица;
3. да внасят в дома и да употребяват спиртни
напитки, наркотични или други упойващи ве-
щества;
4. да устройват или да участват в забранени
игри.
(2) За грубо нарушение на установения вът-
решен ред в дома лицата могат да бъдат отде-
лени в самостоятелно помещение с писмена
заповед на началника на дома за срок до три
денонощия.
Чл. 21. Използването на настанените в до-
мовете лица, за работа от какъвто и да било
вид, безплатно или срещу заплащане от физи-
чески или юридически лица не се допуска.
Раздел IV
Материално-битово, финансово осигуряване
и оперативна отчетност в домовете
Чл. 22. (1) Домовете се устройват в специал-
но построени или подходящо приспособени сгра-
ди, отговарящи на санитарно-хигиенните и дру-
ги нормативно определени изисквания.
(2) Във всеки дом трябва да има:
1. кабинет на началника;
2. стая за служителите от охраната;
3. стая за обслужващия персонал;
4. кабинет на лекаря и манипулационна стая;